Source: http://docplayer.hu/457165-Polgari-jogi-szekcio-temaszam-18-jelige-valore.html
Timestamp: 2018-04-21 08:25:49+00:00

Document:
Polgári jogi szekció. Témaszám: 18. Jelige: valore - PDF
Polgári jogi szekció. Témaszám: 18. Jelige: valore
Download "Polgári jogi szekció. Témaszám: 18. Jelige: valore"
1 Polgári jogi szekció Témaszám: 18 Jelige: valore
2 2 Tartalomjegyzék Bevezetés 4-5.oldal 1. Mediáció és más vitarendezési eljárások 1.1 Különbség más vitarendezési eljárásoktól 6.oldal 1.2 A mediáció előnyei 6.oldal 1.3 A mediáció módszerei 7. oldal 1.4 Mediáció típusai, közvetítői alkalmasság 7.oldal A mediáció lehetséges területei 7.oldal Vajon minden konfliktus alkalmas a mediációra? 8.oldal 2. Mediáció az EU tagállamaiban 2.1 Mediáció jogi feljődése 8.oldal 2.2.Vajon melyek azok a sikertényezők, amelyek külföldön már beváltak? 9.oldal Idő és költség 9.oldal Mediáció intézményi integrációja 9.oldal 2.3 Közvetítést engedélyező törvény 10.oldal 2.4 Az érdekelt csoportok 10.oldal 2.5 Információ csere hiánya 10.oldal 3. Az EU közvetítésről szóló irányelve ( 2008/52/EC ) 3.1 Kitekintés 10.oldal 3.2 Alkalmazási köre 11.oldal 3.3 Minőségbiztosítás 11.oldal 3.4 Bíróság és a mediáció 12.oldal 3.5 Végrehajhatóság 12.oldal 3.6 Titoktartási kötelezettség 13. oldal 3.7 Elévülés felfüggesztése 13. oldal 3.8 Következtetések 13.oldal 4. Az alternatív vitarendezési módszerek magyarországi szabályozása 4.1 Választott bírósági eljárás 14.oldal 4.2 Sport Állandó Választottbíróság 15.oldal 4.3 Mediáció 16.oldal 4.4 Mediáció az egészségügyben 16.oldal 4.5 Közvetítés gyermekvédelmi ügyekben 16.oldal 4.6 Békéltető Testület eljárása 17.oldal Fogyasztóvédelem 17.oldal Munkaügyi terület 17.oldal 5. Mediáció magyarországi szabályozása 5.1 Ki lehet közvetítő? 18.oldal 5.2 Közvetítői eljárás lefolytatása 19.oldal A közvetítő felkérése 19.oldal 5.2.2Az eljárás megindulása 20.oldal Képviselet a közvetítés során 20.oldal Az eljárás lefolytatása 20.oldal
3 Az eljárás befejezése 20.oldal 5.3 Közvetítő díjazása 21.oldal 5.4 Minőségbiztosítás 22.oldal Közvetítő titoktartási kötelezettsége 22.oldal Összeférhetetlenség 22.oldal 5.5 Elévülés felfüggesztése 23.oldal 5.6 Végrehajthatóság 23.oldal 6. Bírósági közvetítés 6.1 Közvetítői eljárás és a polgári per 23.oldal 6.2 Milyen ügyek rendezhetők bírósági közvetítői eljárással? 24.oldal 6.3 A bírósági közvetítői eljárás kimenetele 25.oldal 6.4 Ki lehet bírósági közvetítő? 25.oldal 6.5 A kijelölés időtartama 26.oldal 6.6 Mi a kötelező közvetítés? 26.oldal 7. Ösztönzés és szankcionálás 7.1 Ösztönzés 27.oldal 7.2 Szankcionálás 27.oldal 8. Konklúzió 28.oldal Felhasznált irodalom 30.oldal
4 4 A mediáció szerepe a polgári eljárásban Háromféle igazság van: az enyém, a tiéd, és a valóság. 1 Ha a világban valóban többféle igazság létezik, akkor hogyan lehet különböző igazságtartalmak metszéspontját felfedezni ahhoz, hogy sikerüljön a mindennapok során, az egymással konfliktusba kerülő igazságok közötti egyensúlyt megtalálni? Melyek azok az eszközök, személyek, amelyek segítséget nyújthatnak ehhez a feladathoz? Hogyan segíthet ebben a mediáció vagy más vitarendezési eszköz? Egyáltalán miért van szükség a beavatkozásra? Amikor két vagy több személy között bármilyen vita felmerül, többféle megoldási lehetőség is áll előttük: 1. Optimális esetben mindketten hajlanak a közöttük meglévő kapcsolat további fenntartására, így nem kívánják, hogy ezt bármilyen nézeteltérés tönkretegye. Igyekszenek elkerülni a vitákat. 2. Ha nem sikerült elkerülni a konfliktust, de mindketten hajlanak a megegyezésre leülnek és közösen megbeszélik az ügyet. 3. Ha a felek már nem képesek közvetlenül megegyezni egymással, de még mindig hajlanak a békés megegyezésre, igénybe vehetik 3. külső személy segítségét, aki segít megoldást találni. 4. Utolsó békés megoldásként szakértői segítséget vehetnek igénybe- A döntőbíró nem dönti el: ki nyer, vagy ki veszít, csak meghatározza, szerinte mi lenne a legjobb megoldás. 5. Ha ezek egyike sem vezet eredményre, akkor már csak a bírósági per marad, ahol államilag finanszírozott és ellenőrzött döntéshozatali rendszer során, formalizált jogszabályok alapján a bíró dönti el, hogy az elé tárt bizonyítékok alapján melyik félnek van igaza és rájuk nézve kötelező döntést hoz. 2 Mindebből azonnal megállapítható, hogy a vitarendezés lehet nagyon egyszerű, de ugyanakkor hosszú és terjedelmes folyamattá is válhat. A viták elkerülése és a felek közötti közvetlen tárgyalás a mindennapi élet velejárója. Nem is érzékeljük milyen gyakran élünk ezekkel a technikákkal, így nem igényelnek különösebb szabályozást. 1 Winslade, J.- Monk. G.: Narrative mediation:a new approach to conflict resolution, Jossey- Bass Publishers, San Francisco, CA USA 2000 bevezető 2 Kertész Tibor: Mediáció a gyakorlatban- módszertani kézikönyv gyakorló mediátorok számára 1. kötet: A mediáció dinamikája Budapest Partners Hungary Alapítvány oldal
5 5 Más a helyzet a mediációval, ahol már egy harmadik, kívülálló személy avatkozik bele a vitarendezés folyamatába. Ezen a ponton már szükség van szabályozási keretek meghatározására. A mediare latin eredetű szó, jelentése: középen állni, egyeztetni, közvetíteni, békéltetni. A mediáció a polgári per alternatívájaként jelenik meg. A bírósági út helyett más lehetőséget kínál fel a viták rendezésére. Azaz a mediáció lehetővé teszi, hogy a felek maguk keressenek megoldást a közöttük fennálló konfliktus rendezésére, amihez az általuk választott harmadik, pártatlan személy segítséget nyújt. A mediátorral konzultáció során számba veszik a fennálló, a szituáció megoldásához szükséges nehézségeket, amely során mindkét résztvevő reagálhat a saját érdekeinek szem előtt tartásával, miközben meghallgatja a másik felet is. Végül az egyéni és kölcsönös érdekek méltánylásával jutnak el egy mindenki számára előnyös megegyezéshez. Ha esetleg mégsem sikerül megállapodniuk, akkor sem veszítenek semmit, mert a bíróság fogja eldönteni a jogvitát. A mediáció hosszú évszázadok óta, a világ minden részén megtalálható volt. Kezdetben a különféle törzsek vették igénybe az öregek tanácsait, akik békítő szerepet töltöttek be a népcsoport életében. A mediációs eljárás a 19. századra a diplomáciai élet velejárója lett. Elterjedtté vált az a gyakorlat, hogy a nemzetközi konfliktusok megoldásához közvetítő segítségét veszik igénybe. ( Például XII. Leó pápa közvetített Németország és Spanyolország között a Karolina szigetekkel kapcsolatban.) Az es években terjedt el a modern alternatív vitarendezés. ( alternative dispute resolution ) 3 A mai diplomáciai tevékenység nagy része is közvetítés, mint például Kelet-Timorban a Balkánon, vagy a Közel-Keleten. A hatályos EK irányelvek a mediátort független, szakmai munkát végző szolgáltatóként határozzák meg. A választottbíráskodás története szintén messzire nyúlik vissza. Már a Bibliában Salamon király történetéből vagy az egyiptomi mítoszok világából is megismerhető. A viták eldöntése egy a vitában álló felek által választott személy feladat volt az ókori Görögországban. Iustiniánus törvénykönyvében a választottbírói döntés már az ítélet erejével bírt. A középkorban a császárok, pápa vagy egyes királyok is gyakran vállaltak döntőbírói szerepet, mert így bele tudtak avatkozni más államok ügyeibe, és egyúttal a saját érdekeiket érvényesíteni. Az ezt követő századok gazdasági, kereskedelmi fellendülése tovább fejlesztette a bíráskodás rendszerét. Majd a modern állam kialakulásával a világi hatalom vette át ezt a feladatot, akinek hatalmákban állt a döntést kikényszeríteni. Így vált az igazságszolgáltatási funkció állami feladattá 3 Dr. Barinkai Dr. Herczog Lovas: Nemzetközi közvetítıi gyakorlat, Dr. Barinkai Dr. Bártfai Dr. Dósa Dr. Gulyás Dr. Herczog Dr. Horváth Dr. Kutacs Lovas Dr. Molnár: A Mediáció. A közvetítői tevékenység, HVG-Orac Lap-és Könyvkiadó Kft. Budapest 2006, 64.old.
6 6 1. Mediáció és más vitarendezési eljárások Mialatt a bíróság eljárása mérvadó, formalizált és cél-orientált, a mediáció rugalmas, önálló, szabad döntésen alapuló megközelítése a konfliktusnak, függetlenül azok jogi relevanciájától. Ennek fényében a közvetítés, mint alternatív vitarendezési mód jelenik meg a bírósági eljárással szemben. A bírósági eljárások és a mediáció kapcsolatát figyelembe véve Dr Felix Steffek 4 három csoportot különböztet meg: 1. magán közvetítés: teljesen független a bírói eljárástól, sőt gyakran későbbi bírósági eljárásra sem kerül sor. 2. bírósághoz csatolt közvetítés: bíróság kezdeményezi de, az eljárás a továbbiakban a bíróság beavatkozása nélkül zajlik 3. bírósági közvetítés: szorosan kapcsolódik a bírósági intézmény eszköz- és személyzetéhez. 1.1 Különbség más vitarendezési eljárásoktól A mediációt el kell határolni más hasonló típusú vitarendezési eljárásoktól, mint a választottbíróság eljárása, ombudsman eljárása, egyeztetés. Úgy tudjuk ezeket az eljárásokat elválasztani egymástól, ha megvizsgáljuk a közvetítés jellegzetességeit: a felek önrendelkezési jogának nagyságát, önkéntességet, rugalmasságot, bírósági hatáskörben a mediátor hiányát. Például a választottbírónak vagy az ombudsmannak joga van e legalább részben kötelező határozatot kiadni. A békéltetőnek nagyobb a befolyása a végeredményre, mint a közvetítőnek, például azáltal, hogy bejelenti a ( nem-kötelező) megegyezésen alapuló döntést. A közvetítő megpróbálja képessé tenni a feleket, hogy ők maguk oldják meg a problémát. 1.2 A mediáció előnyei A mediáció célja, hogy a felek megtalálják a megoldást a közöttük fennálló konfliktus rendezésére az általuk meghatározott módon, amely a jövőben is fenntartható lesz. Egy olyan konstruktív eljárás keretében, amely egyúttal magába foglalja a társadalmi fejlődést is a felekben rejlő személyes problémamegoldó potenciál által. A fő mozgatóelve az önkéntesség és a végeredmény területén történő megújulásra törekvés, ami magában hordozza az anyagi igazságosság érvényesülését. Ezáltal a végkifejlet mindkét fél számára előnyös lesz, de legalábbis elkerülhető, hogy a közvetítés végén rosszabb helyzetben legyenek, mint előtte. Továbbá a közvetítés költséghatékonyabb és gyorsabb vitarendezést eredményez más módszereknél. Így a felek, azért is dönthetnek a mediáció mellett, mert arra számítanak, hogy gyorsabb és olcsóbb eredményt érnek el, mint a bírósági eljárással. További indok, lehet, 4 Klaus J. Hopt Felix Steffek: Mediation principles and regulation in comparative perspective Oxford, Oxford University Press 2013
7 7 hogy a felek szeretnék megőrizni a közöttük meglévő jó viszonyt például hosszú távú kereskedelmi kapcsolatok esetén. Ugyanakkor azt is figyelembe kell venni, hogy minden eset egyedi elbírálást igényel és ehhez azt a vitarendezési mechanizmust kell választani, ami annak a legjobban megfelel. A mediációban magában rejlő erősségeken túl, a kifelé ható impulzusokat sem szabad figyelmen kívül hagyni. A mediáció képes enyhíteni az igazságszolgáltatásra nehezedő súlyos terheken és csökkenti a költségeket, ami hozzájárul a Kincstár részbeni tehermentesítéséhez. A jövő kihívása a törvényhozás számára, mind Európában, mind Magyarországon az, hogy létrehozzanak a jogi viták kezelésére szolgáló differenciált vitarendezési mechanizmusokat. Ez azzal jár, hogy a törvényhozónak fel kell ismernie saját felelősségét a társadalom tagjainak egymás közötti és állammal szembeni konfliktusainak megoldásában. 1.3 A mediáció módszerei A mediáció egyik nagy előnye a rugalmasság, amely lehetővé teszi, hogy személyre szabottan folytatódjon le a közvetítői eljárás az egyén igényeihez és a konfliktus természetéhez igazodva. Más megközelítést igényel egy családi vita rendezése, mint a gazdasági társaság és részvényese közötti konfliktus feloldása. Ezért a törvényhozók általában tartózkodnak attól, hogy szigorúan szabályozzák a közvetítés módszereit, és elegendő eljárási szabadságot adnak a konkrét konfliktus megoldásához. A közvetítő által betöltött szerepből kiindulva két nagy csoportot lehet megkülönböztetni: a facilitatív ( könnyítő) mediáció során a közvetítő saját magát korlátozza. Nem ajánl fel a feleknek megoldási javaslatot, hanem hagyja, hogy azok saját maguk a kommunikációjuk során találjanak rá a potenciális végeredményre értékelő közvetítés során a közvetítő konkrét megoldási javaslatot terjeszt elő, akár jogi tanácsot is adhat Annak eldöntése, hogy melyik opció felel meg leginkább az adott konfliktusnak, a feleknek vagy a közvetítőnek, csak ők maguk dönthetik el. 1.4 Mediáció típusai, közvetítői alkalmasság A mediáció lehetséges területei Napjainkban a mediáció nagyon sok féle területen megtalálható. Története során először családjogi és munkaügyi területen alkalmazták. Mára azonban, köszönhetően a rugalmas, időés költséghatékony természetének a legkülönbözőbb területeken is elterjedt. A szabadalmi és védjegy viták során, adóügyi konfliktusokban, e-kereskedelem területén. Ezzel párhuzamosan a modern konfliktusmegoldás a holisztikus megközelítést alkalmazza. A legkülönbözőbb válságkezelési mechanizmusok állnak rendelkezésre amely során fel kell mérni: konfliktusszabályozás rendjét, hírnévre gyakorolt hatását, értékelni kell a hosszú távú következményeket, mekkora egy kapcsolat értéke, monetáris következmények felmérésére is sor kerülhet.
8 Vajon minden konfliktus alkalmas a mediációra? Minden konfliktus egyedi. Amikor kiválasztjuk a megfelelő technikai megoldást a felek számára, akkor a különböző megoldási folyamatok jellegzetességeit is figyelembe kell venni, hiszen a bírósági eljárás vagy a választottbíróság eljárása, ombudsman eljárása vagy a mediáció során más-más szabályozás vonatkozik a titoktartási kötelezettségre, az eljárás hatására, kimenetelére, időtartamára, költségeire. Második lépésként meg kell vizsgálni vajon az adott konfliktus megoldására melyik vitarendezési mechanizmus lenne a legmegfelelőbb. Ehhez analizálni kell az alábbiakat: milyen a konfliktus természete van e lehetőség a konszenzusos megoldásra mi a kívánt végeredmény és ehhez képest ésszerűen mit lehet elérni korábban próbálták e megoldani a nézeteltérést és ennek mi volt az eredménye a különböző eljárások előrelátható költségei a konfliktus megoldása előreláthatóan mennyi időt vesz igénybe fontos a folyamatos kapcsolattartás a vitában álló felekkel feleknek a konfliktus megoldása felett mekkora az ellenőrzési lehetőségük milyen mértékben járultak hozzá a kommunikációs problémák a vita kialakulásához mekkora a felekben az akarat az érdekellentét feloldására Ebből is kitűnik, mennyire szerteágazóan kell megvizsgálni egy problémát, mielőtt egyáltalán nekikezdenénk a megoldásának és sor kerülne bármely alternatív vitarendezési módszerre. A jól megválasztott eljárás nagyban hozzájárul egy későbbi sikeres megegyezés esélyéhez. 2. Mediáció az EU tagállamaiban 2.1 Mediáció jogi feljődése Európában több évszázada alkalmazzák a mediációs technikákat. Maga az intézményesített közvetítés azonban csak néhány évtizedre nyúlik vissza. Ezért a vitarendezési eljárás ezen formája napjainkban is fejlődik és alakul mindig a legújabb szabályozások által. Egyes tagállamokban például az Egyesült Királyságban vagy Hollandiában a közvetítői eljárás hosszabb múltra tekint vissza, mint más államokban. Értékes tapasztalatokat lehet szerezni azáltal, ha megvizsgáljuk milyen tényezők járultak hozzá a mediáció intézményének sikeréhez. Más tagállamokban például Németországban vagy Ausztriában csak nemrégen jelent meg a közvetítői eljárás. Ők az összehasonlító kutatás és külföldi tanulmányutak szervezésével alakították ki a saját jogi szabályozásukat. A jelenlegi szabályozás a széleskörű, intenzív koordináció irányába mutat. Ez az erős szabályozási dinamika jelenik meg a közvetítésről szóló EU irányelvben is. Az irányelvre számos tagállam nem csak a határon átnyúló közvetítésre vonatkozó jogszabályi háttér megteremtésével reagált, hanem megreformálta a tisztán nemzeti szabályozást is. Így tett Németország, Olaszország, Franciaország és Magyarország is.
9 9 2.2 Vajon melyek azok a sikertényezők, amelyek külföldön már beváltak? Idő és költség A közvetítésben hatalmas előnyök rejlenek, ha a vita megoldására fordított időt és költségeket vizsgáljuk. Az Egyesült Királyság Állami Számvevőszéke készített egy tanulmányt 5 amelyben megvizsgálták a közötti családi vitákkal kapcsolatos statisztikai adatokat és az ehhez kapcsolódó közvetítés költségeit. Ebből kiderült, hogy amíg átlagosan 752 fontba került a közvetítői eljárás addig a bírósági eljárás költsége majdnem a duplája 1682 font volt. Ezen kívül az elemzés azt is kimutatta, hogy a vizsgált esetekben a közvetítés időtartama átlagosan 110 nap volt, míg a bírósági eljárás során 435 napra volt szükség a döntéshozatalhoz Mediáció intézményi integrációja Hagyományosan a legtöbb európai országban a konfliktus feloldás a bíróságokra tartozik. A bírósági eljárás nagyon fontos része a vitarendezésnek, de a jövő kihívása, hogy létrejöjjön egy olyan konfliktus kezelési intézményi mechanizmus, amely képes rá, hogy megtalálja azt a megoldást, ami leginkább alkalmas az egyedi vita rendezésére. Szükség van egy olyan struktúra kiépítésre, amely az egyes csatornákon ( bíróság, közvetítés, választott bíróság, ombudsman eljárása ) közötti választást megkönnyíti a felek számára még a folyamat elején, amikor arra a megállapításra jutnak, hogy a közöttük lévő kétoldalú tárgyalás nem vezet eredményre. Jó példa a mediáció intézményesítésére Hollandia, ahol a beérkező eseteket a bírák átvizsgálják és megállapítják, vajon azok alkalmasak e a közvetítésre. Ennek érdekében a bírák továbbképzésen vettek részt, ahol megkapták az ehhez szükséges speciális információkat. A bíró átad egy rövid kérdőívet a polgári bírósági eljárás kezdetén a feleknek. Majd ezt a kérdésre adott válaszok alapján az úgynevezett közvetítés mutatók ( mediation indicators ) segítségével kiértékeli. Ezen mutatók segítségével a bíró el tudja dönteni, vajon sikeres lenne e a közvetítés vagy inkább a bíróság eljárására van szükség, majd felajánlja a feleknek a megfelelő megoldást. Ha a bíró, úgy ítéli meg, hogy a vita alkalmas a közvetítésre javaslatot tesz a feleknek, hogy válasszák a mediációt. 2.3 Közvetítést engedélyező törvény Az összehasonlításon alapuló kutatások során a közvetítés esetén is figyelembe kell venni a jogi kultúrák különbözőségeit és azok fejlődési szakaszait. Ettől függetlenül számos hasznot hajt ezen szabályok megismerése. Először is azért mert ezeket az előírásokat már kategorizálták, így megbízható keretet ad egy újonnan kiépülő szabályozásnak. Amikor a tagállam a hazai koordinációt készíti elő ezekre támaszkodva tudja meghatározni a fentebb már említett alapvető fontosságú kérdéseket: elévülésre, végrehajtásra, titoktartásra vonatkozó előírásokat. Másodszor a közvetítés akkor is hasznos lehet, ha a jogalkotó szeretné elérni, hogy a közvetítés egyenrangú legyen más vitarendezési eljárásokkal, például a bírósági eljárással. 5 Legal Aid and Mediation for People Involved in Family Breakdown (2007)
10 10 Ilyenek azok az intézményi integrációt megvalósító szabályok, amelyek lehetővé teszik a differenciált belépési lehetőséget és az ügy átadást az egyik vitarendezési mechanizmusból a másikba. 2.4 Az érdekelt csoportok Európa szerte számos kísérleti mediációs programot lehet találni, de sajnos sok érdekelt nem jut ezekhez hozzá információ hiányában, így nem is tudják kiválasztani a nekik megfelelőt. Itt érintett alatt nem csak a vitában érdekelt feleket kell érteni, hanem mindenki mást is, aki részt vesz a folyamatban, így a bírókat, ügyvédeket vagy a gazdasági társaságoknál működő jogi tanácsadókat. A közvetítés előnyeinek és hátrányainak megértéséhez ideális kiindulópont az EU közvetítői tevékenységéről szóló irányelve, de egyes tagállamokban ezen túlmutató tevékenységre is szükség van. 2.5 Információ csere hiánya Néhány ország már praktikus tapasztalatokkal rendelkezik arról, hogyan lehet leküzdeni törvényhozói részről az információ hiányt és változtatni a meglévő konfliktuskezelési szisztémán. Például támogatni lehet az ügyvédeket az első órai mediáció költségei tekintetében, amely során segít a feleknek megvizsgálni valóban szükségük van e a hosszadalmas bírósági procedúrára. Hosszú távon az államok törvényhozásának választ kell adnia arra a kérdésre, mennyiben támogatja a hagyományos bírósági infrastruktúrát és mennyiben az alternatív vitarendezési eszközöket. Mint ahogy az Egyesült Királyság példája is mutatja, hosszabb távon kifizetődőbb lehet a közvetítés támogatása, mintha az állam csak kizárólag a bírósági működést finanszírozza. 3. Az EU közvetítésről szóló irányelve ( 2008/52/EC ) 3.1 Kitekintés Az Európai Unióban a 2008/52/EC direktívával vezette be az Európai Parlament a mediációt, amely polgári és kereskedelmi ügyekben keretet biztosít a határon átnyúló közvetítéshez. Az irányelv 2008 májusa óta hatályos és előírja, hogy az európai tagállamok ( Dánia kivételével), hogyan vezessék be a szükséges törvényi, rendeleti és közigazgatási intézkedéseket. A közvetítésről szóló irányelv a következő témaköröket fogja át: rendelet hatálya ( 1-3. cikk ) mediáció minőségére vonatkozó szabályok ( 4. cikk) bíróságok és a közvetítés ( 5.cikk) a közvetítés eredményeképpen létrejött megállapodás végrehajthatósága ( 6.cikk) titoktartás ( 7.cikk ) a mediáció hatása az elévülési határidőkre ( 8. cikk)
11 11 mediációval kapcsolatos információk ( cikk) Az irányelv tükrözi, hogy az egyes tagállamokban eltérőek a szabályozások és, hogy a közvetítés, mint vitarendezési mechanizmus még mindig kialakulóban van. Néhány cikk tartalmaz olyan konkrét szabályokat, amelyeket a tagállamoknak át kell ültetniük a hazai jogalkalmazásukba. Ilyen a 6.cikkely, amely a közvetítés eredményeképpen létrejött megállapodás végrehajthatóságáról vagy a 7. cikkely a titoktartásról. A többi cikkellyel kapcsolatban inkább csak azt a kívánságot fogalmazza meg a Parlament, hogy kívánatos lenne, ha átkerülne a hazai jogalkalmazásba. Ilyen a 4-5. cikkely a minőségbiztosításról illetve a bíróságok és a közvetítés közötti kapcsolatról. Végezetül van néhány kérdés, amivel nem foglalkozik a rendelet: például a közvetítő felelősségével vagy a szakmai közvetítő szervezetekre vonatkozó szabályozással. 3.2 Alkalmazási köre A direktíva három alkalmazási területet jelöl meg: 1. a 3. cikkelyben meghatározott közvetítés, amelyben úgy fogalmazza meg az intézményt, mint struktúrált folyamat, függetlenül a megnevezésétől vagy arra való hivatkozástól, amelyben a jogvitában álló két vagy több fél, önkéntes alapon maga kísérli meg a vitájuk rendezését közvetítő segítségével. Összhangban a közvetítés funkcionális meghatározásával a közvetítés magába foglalja a kérdéses jogvitával kapcsolatos bármely bírósági eljárásért nem felelős bíró által végzett közvetítést. De nem foglalja magába a jogvitára vonatkozó bírósági eljárás során a megkeresett bíróság részéről a jogvita rendezésére tett kísérletet. 2. ezt az irányelvet csak polgári és kereskedelmi ügyekben kell alkalmazni, kivéve az olyan jogokat és kötelezettségeket, amelyekről a megfelelő alkalmazandó jogszabályok szerint a felek nem rendelkeztek. ( 2.cikk) ha például az alkalmazandó tagállami jog megköveteli a válás során a bírósági határozatot, és mint ilyen lehetővé teszi a magán autonómia területein, mint például a váláshoz kapcsolódó vagyoni természetű ügyek esetén, akkor csak az utóbbival foglalkozik az irányelv. 3. az irányelv csak a határokon átnyúló vitákra vonatkozik, azaz olyan vitákra, amelyben az egyik fél lakóhelye vagy szokásos tartózkodási helye szerinti tagállamtól eltérő tagállamban keletkezik attól a naptól számítva: amikor a felek a vita felmerülését követően megállapodnak benne, hogy közvetítő útján rendezik a konfliktust a közvetítést elrendeli a bíróság közvetítés igénybevételére vonatkozó jog keletkezik a nemzeti jog alapján 5.cikkely alapján a bíróság hívja fel a feleket a közvetítés igénybevételére Bár ez az irányelv csak a határon átnyúló vitákra vonatkozik, nem korlátozza a tagállamokat, hogy olyan törvényeket hozzanak, amelyek lefedik mind a határon átnyúló, mind a nemzeti közvetítői eljárásokat. Általánosságban elmondható, hogy az a szabályrendszer kívánatos, amely a nemzeti és nemzetközi közvetítést is lefedi, mivel ez elősegíti a tagállami eltérő szabályozások miatti könnyebb megértést, a közvetítés gyakorlatának egységes fejlődését és elkerülhető általa az önkényesen eltérő szabályozás.
12 Minőségbiztosítás Valamennyi tagállam érdeke, hogy megfelelő minőségbiztosítási rendszert dolgozzon ki. Mégis megoszlanak a vélemények az egyes tagállamokban, hogy ez mennyiben kell az államnak és mennyiben a piacnak befolyásolnia. Ezért az irányelv bár meghatározza a közös célt vagyis, hogy a tagállamok minden általuk megfelelőnek tartott eszközzel ösztönözzék az önkéntes magatartási kódexeknek a kidolgozását és az ehhez való csatlakozást - de nem ír elő konkrét intézkedéseket az egyes tagállamok számára Bíróság és a mediáció Az 5.cikkely foglalkozik a bírósági eljárás és a mediáció közötti kapcsolattal Ennek alapján a bíróság felhívhatja a feleket a közvetítés igénybevételére a jogvita rendezése érdekében. De az irányelv azt már nem írja elő, hogyan hajtsák végre a bíróságok a közvetítői tevékenységüket. Elsőbbséget biztosít a felek önkéntességének és autonómiájának. 5.cikk (2) nem írja elő kifejezetten a tagállamoknak a közvetítés kötelező igénybevételét. Ösztönzi a közvetítés fejlesztését, de nem avatkozik bele a közvetítés igénybevételét kötelezővé, lehetővé tevő vagy azt szankcionáló hazai jogszabályi rendelkezésekbe, feltéve, hogy ezek nem akadályozzák a feleket az igazságszolgáltatáshoz való hozzáférési joguk gyakorlásában. A tagállamok eltérő ösztönzőket és szankciókat alkalmaznak. Például Auszria családjogi ügyekben pénzügyi támogatást nyújt közvetítés igénybevétele esetén, Norvégiában a bíróság elrendeli, hogy a feleknek először meg kell próbálniuk mediátor segítségével megoldani a vitájukat. Szankciókra is találunk példát az Egyesült Királyságban, ahol vagyoni szankciót alkalmaznak, ha a felek jó indok nélkül elutasítják a közvetítést. 3.5 Végrehajhatóság A közvetítés eredményeképpen létrejött megállapodások esetén nagyobb az esélye a sikeres teljesítésnek, mint a bíróság döntése esetén. A mediáció a felek autonómiája helyett egy harmadik fél általi mértékadó szabályozáson alapul. Ez azt jelenti, hogy a fél csak egyetérthet vele, ha valóban szeretné a megállapodást, ezért is nagyobb a teljesítések aránya. Továbbá a mediációs intézmények esetén a felek inkább hajlandóak figyelembe venni az egyességgel járó költségvonzatot. De mégis szükséges, hogy felek elérjenek egy végrehajtható alkuhoz különösen akkor, ha a vállalt kötelezettség a jövőbe mutat vagy a felek egyedi pénzügyi, érzelmi szükségleteit elégíti ki. A 6. cikk alapján a tagállamoknak biztosítaniuk kell, hogy a felek vagy a felek bármelyike a többi fél kifejezett beleegyezésével kérhesse, hogy a közvetítés eredményeképpen létrejött írásbeli megállapodás tartalmát nyilvánítsák végrehajthatóvá. Az ilyen megállapodás tartalmát végrehajthatóvá kell nyilvánítani, kivéve, ha a megegyezés tartalma a megállapodás szerinti tagállam jogába ütközik, vagy ha annak a tagállamnak a joga nem rendelkezik végrehajthatóságról. Az irányelv lehetőséget ad a választásra a tagállam számára az illetékes intézmény ( bíróság vagy más illetékes hatóság ) és a forma ( ítélet, határozat, közokirat ) tekintetében. Ezen kívül az általános szabályokat kell alkalmazni a határon átnyúló és a nemzeti végrehajthatóságra. Ha a közvetítés során 6 Jó példa erre a European Code of Conduct for Mediators
13 13 elfogadott megállapodás mégis bíróságra kerül, akkor érvényesíthetők a nemzeti szabályok és a 2001/44/EC rendelet 58. cikke. Ha a közvetítés során létrejött megállapodást közokirat rögzíti, akkor a nemzeti szabályokat és az 57. cikket kell alkalmazni. 3.6 Titoktartási kötelezettség A közvetítés sikerének kulcsa, hogy a résztvevő felek minden a megbeszélésen elhangzott információt bizalmasan kezelnek. Ahhoz, hogy a közvetítő megtalálja a megfelelő megoldást szüksége van olyan intim adatokra is, amit a felek nem szívesen osztanának meg a nyilvánossággal, valamint érthetően azt is szeretnék elkerülni, hogy ezeket a tényeket egy esetleges későbbi bírósági vagy választott bírósági eljárásban felhasználják ellenük. A 7. cikk előírása szerint a tagállamoknak biztosítaniuk kell, hogy sem a közvetítők, sem a közvetítői eljárásban részt vevő személyek nem kötelezhetők rá, hogy bizonyítékot szolgáltassanak polgári, kereskedelmi bíróság vagy választott bírósági eljárásban olyan információkról, amelyek a közvetítői eljárás során vagy azzal kapcsolatban merültek fel. Nem lehet alkalmazni ezt a kitételt: ha a felek ettől eltérően állapodtak meg közrend érdekében ha a végrehajtáshoz vagy érvényesítéshez szükséges a nyilvánosságra hozatal A tagállamoknak jogukban áll ettől eltérő intézkedést hozna, ha szigorúbban kívánják védeni a közvetítői eljárás bizalmas jellegét. Ilyen intézkedés lehet például az a szabályozás, ami meghatározza, hogy a felek mikor és hogyan tehetnek tanúvallomást. 3.7 Elévülés felfüggesztése A 8. cikkely megköveteli a tagállamoktól, hogy biztosítsák, a jogvitát közvetítéssel rendezni kívánó feleket ne akadályozza az elévülési időszaknak a közvetítés alatt történő lejárta a jogvitához kapcsolódó bírósági eljárás vagy választott bíráskodás kezdeményezésében. Ezért hasonlóan a titoktartási szabályokhoz, olyan jogi környezetet kell teremteni ahol a felek nem szenvednek hátrányt, ha igénybe veszik a közvetítői eljárást. 3.8 Következtetések Jelenleg a mediáció nem képes elérni a benne rejlő potenciált, ezért az érintett csoportok ( bírák, ügyvédek, felek ) sokszor információ hiányában nem tudnak ideális döntést hozni. Annak érdekében, hogy ez az információ deficit csökkenjen, az irányelv előírja a tagállamoknak, hogy minden rendelkezésükre álló eszközzel ösztönözzék, hogy a közvélemény számára - különösen az interneten - hozzáférhetőek legyenek a közvetítők és a közvetítői szolgáltatást végző szervezetek elérhetőségére vonatkozó információk. Ezen kívül a Parlament a Bizottságot is felkéri, hogy 2016-ig készítsen el egy beszámolót az irányelv alkalmazásáról és arról, milyen hatást fejtett ki az egyes tagállamokban.
14 14 Az irányelv a közvetítés fogalmát határozza meg, ami tipikusan a mediáció. A Bizottság azonban nem csak a mediációt, hanem az alternatív vitarendezést preferálja, mégsem említi a többi vitarendezési módszert. Ezen kívül nem szabályozza az egyes fórumok közötti koordinációt sem, és azt se határozza meg hogyan kapcsolódjanak az irányelv hatálya alá eső vitarendezési módszerek a bírói úthoz. Csak azt említi, hogy a tagállamoknak biztosítaniuk kell a bírósági út igénybevételének lehetőségét. Arról nem szól, hogyan lehet kiküszöbölni a párhuzamos eljárásokat, ha egy végrehajtható határozat ellenére pert indítanak egy másik tagállamban Az alternatív vitarendezési módszerek magyarországi szabályozása Magyarországon a felek a vitás ügyeik rendezése érdekében fordulhatnak bírósághoz, választott bírósághoz vagy közvetítőhöz. Az erről szóló 2002.évi LV. törvény jelenleg nem teszi kötelezővé a feleknek, közvetítő igénybe vételét a közöttük fennálló konfliktus rendezése érdekében. A magyar jogrendszer törvényi szinten szabályozza az alternatív vitarendezési módjait, amelyek a következőek: 4.1 Választott bírósági eljárás A választott bíróság eljárását az 1994.évi LXXI. törvény szabályozza. Az 1985-ös ENSZ mintatörvény ( UNCITRAL ) átvételével párhuzamosan ugyanabban a törvényben került szabályozásra a belföldi választott bíráskodás is. A választott bíróság a rendes bíróság pótlására szolgál. Magyary Géza megfogalmazása szerint: Az állam ugyan fogalmánál fogva gyakorolja a magánjogi viszonyok körül is a bírói hatalmat, de ott, ahol ez a közérdeket nem érinti, mégis megengedi, hogy a felek a polgári bíráskodást azzal pótolják. 8 Ahhoz, hogy az állam átengedje a bírói hatalmat törvényben meghatározott feltételeknek kell teljesülnie. A törvény csak három feltétel együttes megléte esetén engedi meg a választott bíráskodást. Vbt. 3. (1): a felek legalább egyike gazdasági tevékenységgel hivatásszerűen foglalkozó személy és a jogvita ezzel a tevékenységgel kapcsolatos. A törvény indoklása szerint a gazdasági tevékenységet a lehető legtágabban kell értelmezni, mint ahogyan a személy kifejezést is. A választott bírósági eljárás ezen feltétel hiányában is kiköthető, ha ezt a törvény megengedi.( PTK 3:92 ) ha a felek az eljárás tárgyáról szabadon rendelkezhetnek: a választott bíráskodás kiköthetőségének feltétele az eljárás alá vont jogok és kötelezettségek feletti rendelkezési jog megléte, azaz a felek az anyagi jog szabályai szerint szabadon rendelkezhessenek az eljárás tárgyáról. 7 Gyekiczky Tamás: A mediációról, mint a polgári és kereskedelmi jogviták bíróságon kívüli rendezésének lehetőségéről: az Európai Unió mediációs irányelve a német és a magyar polgári eljárásjog tükrében Jogösszehasonlító tanulmány Budapest Gondolat Kiadó oldal 8 Magyary Géza: Magyar polgári perjog. 2.kiadás Budapest, oldal
15 15 ha a választottbírósági eljárást a választottbírósági szerződésben kikötötték: ebben az esetben a felek kivonják a jogvitájukat a rendes bíráskodás alól és egy általuk választott bíróság döntésének vetik alá. Ez a megállapodás lehet egy önálló választottbírósági szerződés ( compromissum ) vagy a felek anyagi jogviszonyát rendező más szerződésben foglalt kikötés, illetve záradék. Nincs helye választottbírósági eljárásnak, ha a törvény azt kizárja, azaz: személyi állapottal kapcsolatos perekben közigazgatási perekben sajtó-helyreigazítási eljárásban munkaviszonyból származó perekben szövetkezeti tagsági viszonyból származó perekben fizetési meghagyásos eljárásban ( Vbt. 4. ) Nincs helye választottbírósági eljárásnak a nemperes eljárásokban és az olyan ügyekben, amelyre nézve külön törvény zárja ki a választottbírósági eljárást. A választottbíró a felek meghatalmazásából nyeri a bírói hatalmát ellentétben az állami bírótól, akinek közjogi felhatalmazása az államtól ered. Mivel a választott bíró közhatalmi jogosítványokat gyakorol a törvény meghatározza azokat a minimális feltételeket, amelyekkel a választottbírónak rendelkeznie kell, pontosabban szólva negatív módon szabályozza a feltételeket. Nem lehet választottbíró: aki 24.életévét nem töltötte be akit jogerős bírói ítélet a közügyektől eltiltott akit a bíróság jogerősen gondnokság alá helyezett akit a bíróság jogerősen végrehajtandó szabadságvesztésre ítélt, amíg a büntetett előélethez fűződő hátrányok alól nem mentesül ( Vbt. 12. ) A választottbíró a felektől független, pártatlan személy. A törvény azt is kihangsúlyozza, hogy a bíró nem képviselője a feleknek. Eljárása során a felektől nem fogadhat el utasítást. Erről és a titoktartási kötelezettségükről a megválasztásuk vagy kijelölésük alkalmával kötelesek írásbeli nyilatkozatot tenni. ( Vbt. 11. ) 4.2 Sport Állandó Választottbíróság A évi I. törvény alapján a Sport Állandó Választottbíróság a Magyar Olimpiai Bizottság keretén belül önállóan, független módon működik, a sporttal kapcsolatos jogviták rendezése érdekében. Elnökét és legalább tizenöt tagját a Magyar Olimpiai Bizottság Elnöksége négy évre választja meg a jogi szakvizsgával és legalább öt év joggyakorlattal rendelkező, a sport területén tapasztalatokkal rendelkező jogászok közül. A Sport Állandó Választottbíróság tagjai függetlenek, a Magyar Olimpiai Bizottság által nem utasíthatók. Tagja nem lehet a Magyar Olimpiai Bizottság tisztségviselője. A Sport Állandó Választottbíróság eljárási szabályzatát maga állapítja meg. A szabályzat hatálybalépéséhez a Magyar Olimpiai Bizottság Elnökének előzetes jóváhagyása szükséges.
16 Mediáció A 2002.évi LV törvény szabályozza Magyarországon a közvetítői tevékenység működését. A közvetítés olyan sajátos permegelőző, konfliktuskezelő, vitarendező eljárás, melynek célja a vitában érdekelt felek kölcsönös megegyezése alapján - a vitában nem érintett, harmadik személy (közvetítő) bevonása mellett - a felek közötti vita rendezésének megoldását tartalmazó írásbeli megállapodás létrehozása. A közvetítő feladata, hogy a közvetítés során pártatlanul közreműködjön a felek közötti vitát lezáró megállapodás létrehozásában. Közvetítői eljárásra akkor van lehetőség, ha abban a felek kölcsönösen megállapodnak és azt a törvény nem zárja ki. Nincs helye közvetítői eljárásnak pl. apaság megállapítása iránti ügyekben, gondnokság alá helyezéssel kapcsolatos ügyekben, közigazgatási ügyekben vagy végrehajtási ügyekben. A közvetítői eljárásban létrejött megállapodás nem érinti a feleknek azt a jogát, hogy a vitás ügyben igényüket bírósági vagy választottbírósági eljárás keretében érvényesítsék. A közvetítőt a közvetítői tevékenysége során szerzett tényekkel és adatokkal összefüggésben titoktartási kötelezettség terheli. A közvetítő tevékenységéért díjazásra és költségtérítésre tarthat igényt, melynek összegében a közvetítő és a felek szabadon állapodnak meg. 4.4 Mediáció az egészségügyben A CXVI. törvény szabályozza az egészségügyi közvetítői eljárást. A közvetítői eljárás célja, hogy elősegítse az egészségügyi szolgáltató és a beteg között a szolgáltatás nyújtásával összefüggésben keletkezett jogvita peren kívüli egyezséggel történő rendezését, a felek jogainak gyors és hatékony érvényesítését. A közvetítői eljárás lefolytatását kérheti a beteg, a beteg halála esetén annak közeli hozzátartozója vagy örököse és a szolgáltató. Egészségügyi szolgáltatónak minősül - a tulajdoni formától és fenntartótól függetlenül - minden, egészségügyi szolgáltatás nyújtására és az egészségügyi államigazgatási szerv által kiadott működési engedély alapján jogosult egyéni egészségügyi vállalkozó, jogi személy vagy jogi személyiség nélküli szervezet. A kérelmet a beteg lakóhelyéhez vagy az igénybe vett egészségügyi szolgáltatás helyéhez legközelebb eső területi igazságügyi szakértői kamaránál kell előterjeszteni. A szolgáltatónak a betegek számára jól látható helyen kell kifüggesztenie a területi igazságügyi szakértői kamarák jegyzékét, feltüntetve azok székhelyét és postacímét. 4.5 Közvetítés gyermekvédelmi ügyekben Ezzel a területtel egymás mellett több jogszabály is foglalkozik. Egyrészt a 149/1997 Kormány rendelet a gyámhatóságokról, valamint a gyermekvédelmi és gyámügyi eljárásról, a 2002.évi LV. törvény a közvetítői eljárásról és az PTK családjogi könyvében. Akkor kerülhet sor közvetítésre, ha a szülők vagy más jogosultak nem tudnak megegyezni a gyermekkel való kapcsolattartás módjáról, idejéről. A kapcsolatügyeleti mediáció annyiban tér el a hagyományos mediációtól, hogy itt a mediátornak elsősorban a gyermek érdekeit kell előtérbe helyeznie.
17 Békéltető Testület eljárása Fogyasztóvédelem A békéltető testületek alapvető intézményi és eljárási szabályairól a fogyasztóvédelemről szóló évi CLV törvény rendelkezik. A békéltető testület a gazdasági kamarák mellett működik, de eljárásában független testület. Tagjait egyenlő arányban a gazdasági kamarák és a fogyasztói érdekek képviseletét ellátó társadalmi szervezetek delegáltjai alkotják. Döntéseiben nem befolyásolható egyéb szervezetek által, így a testületi tagok pártatlanul, részrehajlás nélkül dönthetnek. A békéltető testület a fogyasztó és a gazdálkodó szervezet közötti fogyasztói jogvita esetén kísérli meg egyezség létrehozását. A békéltetést a fogyasztó csak, mint magánszemély kezdeményezheti. Ha nem jön létre egyezség a vitát a Békéltető Testület határozatával dönti el. A Testület határozata nem érinti a fogyasztónak azt a jogát, hogy igényét bírósági úton érvényesítse. Az eljárás gyorsaságát a fogyasztóvédelemről szóló törvényben meghatározott rövid határidők biztosítják. A testület hatáskörébe tartozik: az áruk és szolgáltatások minőségével, biztonságosságával, a termékfelelősségi szabályok alkalmazásával, a szerződések megkötésével, teljesítésével kapcsolatos fogyasztói jogviták bírósági úton kívül történő rendezése. A testület hatáskörébe nem tartoznak bele azok az ügyek, amit a törvény más szerv hatáskörébe utal. Az eljárás megindításának feltétele, hogy a fogyasztó a gazdálkodó szervezettel közvetlenül kísérelje meg a vita rendezését. A rendezés sikertelensége esetén adható be kérelem a Testülethez Munkaügyi terület A Munkaügyi Közvetítői és Döntőbírói Szolgálatot ( MKDSZ ) a 1005/1996. Kormány határozat hozta létre. A Szolgálat három területen látja el a tevékenységét : közreműködik a munkaügyi viták hatékony rendezésében, a konfliktusok lehető leggyorsabb megoldásában, a munkahelyi és az ágazati, illetve ágazatközi szociális béke megőrzésében a munkaügyi kapcsolatok kultúrájának fejlesztésében. Akkor lehet igénybe venni a szolgáltatását amikor :
18 18 kollektív munkaügyi vita esetén, még nem került sor peres eljárásra, demonstrációra, sztrájkra, sztrájk előtti egyeztetés során kollektív szerződés megalkotásakor, módosításakor, döntőbíráskodást igénylő esetekben, bármely más esetben, ha munkaügyi kapcsolatok színvonalát emelni szeretnék. Ha a felek közvetítést vagy döntőbíráskodást igényelnek a felkérést a vitában álló feleknek - a munkáltató és a szakszervezetek vagy üzemi tanácsok - egyező akaratuk kinyilvánításának írásba foglalásával írásban kell eljuttatni az MKDSZ igazgatójának. Tanácsadást - hasonló módon - bármely fél kérhet. Amennyiben a Szolgálat igazgatójának tudomására jut egy lehetséges konfliktus, illetve már kialakult egy munkaügyi vita, akkor köteles a vitában álló feleknek felajánlani a Szolgálat segítségét a vita rendezésében. A vitában állók kérhetik a Szolgálattól, hogy ajánljon közvetítőt, illetve döntőbírót, vagy együttesen válasszanak a listán szereplők közül. 5. Mediáció magyarországi szabályozása Magyarországon a többéves előkészítő munka után született meg az első mediációról szóló szabályozás a évi LV. törvény, ami március 17-én lépett hatályba. A törvénynéhány kivételtől eltekintve minden személyi és vagyoni joggal kapcsolatos jogvitában lehetővé teszi a közvetítői eljárást, de nem írja elő kötelezettségként illetve nem szabja a perindítás előfeltételéül. ( Kttv. 1. ) A jogalkotó csak felkínálja annak lehetőségét, hogy a felek a bírósági eljárás mellőzésével jussanak konszenzusra, miközben igyekszik hozzájárulni egy új, hazai konfliktuskezelő kultúra létrejöttéhez. A közvetítés fogalma a törvény meghatározása szerint egy sajátos permegelőző, konfliktuskezelő, vitarendező eljárás, amelynek célja a vitában érdekelt felek kölcsönös megegyezése alapján a vitában nem érintett, harmadik személy, a közvetítő bevonása mellett a felek közötti vita rendezésének megoldását tartalmazó írásbeli megállapodás létrehozása. A 2002.évi LV. törvény által szabályozott közvetítői tevékenység körébe nem tartozik bele a külön törvényben szabályozott más közvetítői vagy békéltetői eljárás, továbbá a választottbírósági eljárás során lefolytatandó közvetítés. A közvetítői eljárás lefolytatására sor kerülhet vagyoni és személyi joggal kapcsolatos perekben, de van néhány eset, amelynek megoldása során nem lehet a mediációt igénybe venni. Kizárt az eljárás lefolytatása: származási perekben szülői felügyelettel kapcsolatos perekben gondnoksággal kapcsolatos eljárásban végrehajtási perekben A házassági perben ugyan megengedett a mediáció, de a házasság érvénytelenítéséhez vagy felbontásához a bíróság döntésére van szükség.
19 Ki lehet közvetítő? Az a személy végezhet közvetítői tevékenységet, akit az igazságügyért felelős miniszter a közvetítői névjegyzékbe felvett. Közvetítői tevékenységet természetes és jogi személy végezhet. E tevékenység folytatását a miniszter annak a természetes személynek engedélyezi aki: felsőfokú végzettséggel és a végzettség megszerzésétől számított, annak megfelelő legalább ötéves igazolt szakmai gyakorlattal rendelkezik, igazolja a miniszter rendeletében meghatározott közvetítői szakmai képzés elvégzését, büntetlen előéletű, és nem áll a közvetítői tevékenység folytatását kizáró foglalkozástól eltiltás hatálya alatt, nem áll cselekvőképességet érintő gondnokság vagy támogatott döntéshozatal hatálya nem áll fenn egyéb jogszabályban foglalt kizáró ok. Az a jogi személy folytathatja amely: létesítő okiratában a közvetítői tevékenység feltüntetésre került van közvetítői tevékenység folytatására feljogosított tagja, vagy munkaviszony, továbbá munkavégzésre irányuló egyéb jogviszony keretében ilyen személyt foglalkoztat, és ennek az alkalmazottnak közvetítői tevékenysége nem szünetel. A mediáció során egy vagy több közvetítő is eljárhat. Az eljárást a feleknek írásban vagy elektronikus levélben kell kezdeményezniük. Az általuk felkért mediátornak 8 napon belül nyilatkoznia kell, hogy vállalja e a megbízatást. A közvetítő nem járhat el: valamelyik felet képviseli vagy valamelyik fél támogatója, a felek bármelyikének a Ptk. szerinti hozzátartozója, az őt foglalkoztató jogi személynek valamelyik féllel való viszonyában többségi befolyás áll fenn, a felek bármelyikével munkaviszonyban, munkavégzésre irányuló egyéb jogviszonyban, továbbá tagsági viszonyban áll, az ügyben egyébként érdekelt, elfogult. 5.2 Közvetítői eljárás lefolytatása A közvetítő felkérése A felek közösen megállapodnak, ki legyen az a természetes vagy jogi személy, akit felkérnek a közvetítőként való eljárásra. A felkérést írásban, telefaxon vagy elektronikus levélben lehet kezdeményezni. Ha csak a felek egyike kezdeményezi a közvetítő felkérését, a mediátor később segítséget nyújthat abban, hogy a többi fél csatlakozzon a kezdeményezéshez. A felek - ha annak igénye felmerül - egyidejűleg több természetes személy vagy jogi személy felkérését is kezdeményezhetik. A közvetítő a felkérést összeférhetetlenség esetén köteles visszautasítani, egyéb akadályoztatás esetén pedig visszautasíthatja.
20 Az eljárás megindulása Miután a közvetítő elfogadta a felkérést, meghívja a feleket az első megbeszélésre, ahol tájékoztatja őket a lehetőségekről. Ha a felek bármelyike ezen nem jelenik meg, az eljárás nem indul meg. Ha az első közvetítői megbeszélésen a felek továbbra is fenntartják a közvetítői eljárás lefolytatására vonatkozó igényüket, ezt a tényt a mindkét fél és a közvetítő aláírását is tartalmazó írásos nyilatkozatban rögzítik. A nyilatkozatban a felek és a közvetítő megállapodnak az eljárás során felmerülő költségek, díjak előlegezésének és megfizetésének módjáról, ideértve az elállás és megszüntetés eseteit is, továbbá a felek megállapodhatnak a személyüket terhelő titoktartási kötelezettségről és az általuk szükségesnek tartott egyéb kérdésekről. Ezen nyilatkozat aláírásával a közvetítői eljárás megindul. A közvetítői eljárás megindítása az elévülést megszakítja. A közvetítői eljárás megállapodással történő eredményes befejezése után az elévülésre a Ptk.-nak az elévülés megszakítására, a közvetítői eljárás eredménytelensége esetén a Ptk.-nak az elévülés nyugvására vonatkozó rendelkezéseiben foglaltak irányadóak Képviselet a közvetítés során Közvetítés során nélkülözhetetlen a felek személyes részvétele az eljárásban és meghallgatásuk. De mivel az alternatív vitarendezési eljárások során nem kötelező a jogi képviselet, szabadon döntenek róla, kérik e azt vagy sem. Megbízhatnak jogi képviselőt, aki részt vehet az eljárásban. Az ügyvéd az első közvetítői megbeszéléstől kezdődően részt vehet az eljárás folyamatában, ügyfelét jogi tanácsokkal és tájékoztatással láthatja el. Előzetesen megvizsgálhatja az ügyfele által kötendő egyezség tartalmát a tekintetben, hogy a jogszabályoknak megfelel-e Az eljárás lefolytatása A közvetítő a feleket részletesen meghallgatja. Biztosítja, hogy a felek egyenlő elbánásban részesüljenek. A felek előadják az álláspontjukat, és bemutatják az azt alátámasztó iratokat. Az első közvetítői megbeszélést követő megbeszéléseken a feleknek személyesen is jelen kell lenniük. A felek megállapodásától függően a közvetítő a közvetítői eljárást a felek együttes jelenlétében vagy külön-külön tartott megbeszélések formájában egyaránt lefolytathatja. A közvetítő az egyik féltől kapott tájékoztatást közölheti a másik féllel annak érdekében, hogy a másik fél ennek figyelembevételével álláspontját kialakíthassa, előadhassa, kivéve, ha a tájékoztatást adó fél nyilatkozata szerint a tájékoztatás nem hozható a másik fél tudomására. Egy 2009-ben bevezetett rendelkezés alapján a közvetítői eljárás megindítása, lefolytatása és befejezése során nem szükséges a személyes megjelenés, ha a közvetítői eljárást videokonferencia alkalmazásával folytatják le Az eljárás befejezése A közvetítői eljárás befejeződik: a megállapodás aláírásának napjával, azon a napon, amelyen az egyik fél közli a másik féllel és a közvetítővel, hogy a közvetítői eljárást befejezettnek tekinti, azon a napon, amelyen a felek egybehangzóan kijelentik a közvetítő előtt, hogy kérik a közvetítői eljárás befejezését, vagy
2002. évi LV. törvény a közvetítői tevékenységről Az Országgyűlés a polgári jogviták bíróságon kívüli rendezésének elősegítése érdekében a következő törvényt alkotja: I. Fejezet ÁLTALÁNOS RENDELKEZÉSEK
2002. évi LV. törvény. I. Fejezet ÁLTALÁNOS RENDELKEZÉSEK. A törvény célja

References: Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság